- Ֆրանսիայում Հայաստանի տարվա կազմակերպումը մեր երկու երկրների բացառիկ հարաբերությունների վկայությունն է: Կուզենայի ընդգծել Ֆրանսիայի օժանդակությունը եվրոպական կառույցների հետ գործակցության խորացման ոլորտում, նրա ակտիվ միջնորդությունը եւ կառուցողական դերը Լեռնային Ղարաբաղի հակամարտության կարգավորման գործընթացում: Ի դեպ, զարգանում են նաեւ մեր տնտեսական հարաբերությունները: Մեր տնտեսության տարբեր ճյուղերում ներկա են ֆրանսիական խոշոր ընկերություններ: Վերջապես, մենք մեծ կարեւորություն ենք տալիս մշակույթի, հետազոտությունների եւ կրթության ասպարեզներում համագործակցելուն: Այսպես, Երեւանի Ֆրանսիական համալսարանը դարձել է մեր երկրի ամենահեղինակավոր բարձրագույն կրթական հաստատություններից մեկը: